ചൈന കോവിഡിനെ കുറിച്ചുള്ള നിര്ണായക വിവരങ്ങള് മറച്ചുവെക്കുന്നുവെന്ന് ബൈഡന് വാഷിങ്ടണ്: ചൈന കോവിഡിനെ കുറിച്ചുള്ള നിര്ണായക വിവരങ്ങള് മറച്ചുവെക്കുന്നുവെന്ന് യു.എസ് പ്രസിഡന്റ് ജോ ബൈഡന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡിന്റെ വരവിനെ കുറിച്ചുള്ള നിര്ണായക വിവരങ്ങള് ചൈന ഇപ്പോഴും രഹസ്യമാക്കി വെച്ചിരിക്കുകയാണ്. കോവിഡ് സംബന്ധിച്ച് വ്യക്തത വരുത്താനുള്ള അഭ്യര്ഥനകള് ഇതുവരെ ചൈന ഗൗരവത്തിലെടുത്തിട്ടില്ല. ആ വിവരങ്ങള് കോവിഡിനെ കുറിച്ച് പഠിക്കുന്ന അന്താരാഷ്ട്ര സംഘത്തിനും ആരോഗ്യവിദഗ്ധര്ക്കും നല്കാതെ ചൈനീസ് സര്ക്കാര് പൂഴ്ത്തിവെച്ചിരിക്കുകയാണെന്നും ബൈഡന് ആരോപിച്ചു. ലോകത്ത് കോവിഡ് രോഗികളുടെ എണ്ണം വര്ധിക്കുന്നത് തുടരുമ്ബോള് വിവരങ്ങള് ചൈന പൂഴ്ത്തിവെക്കുകയാണെന്നും ബൈഡന് പറഞ്ഞു. ഇക്കാര്യത്തില് വിവരങ്ങള് പുറത്ത് വിടാന് ചൈനക്ക് മേല് കൂടുതല് സമ്മര്ദം ചെലുത്തുമെന്നും അദ്ദേഹം കൂട്ടിച്ചേര്ത്തു. അതേസമയം, യു.എസിലെ രഹസ്യാന്വേഷണ ഏജന്സികള് കൊറോണ വൈറസ് ഒരു ജൈവായുധമാണെന്ന വാദത്തെ തള്ളിക്കളയുന്നുണ്ട്.